13.7.2022.
LV
Eiropas Savienības Oficiālais Vēstnesis
C 269/21
3.
PIELIKUMS.
Dalībnieku, kas ir Centrālās koordinācijas nodaļas (CKN) mitinātāji, ikgadējās iemaksas
CKN organizatoriskā struktūra MIRRI-ERIC Centrālā koordinācijas nodaļa sastāv no divām izklaidu apakšnodaļām — statūtos noteiktās atrašanās vietas Bragas pilsētā Portugāles Republikas teritorijā un Sadarbīgās darba vides (CWE) centrmezgla Paternas pilsētā Spānijas Karalistes teritorijā.
MIRRI-ERIC pārvaldība būs neatkarīga no administratīvajām struktūrām, kas jau darbojas vietēji, un CKN personāls būs neatkarīgs no mBRC.
Atrašanās vieta un fiziskā infrastruktūra MIRRI-ERIC statūtos noteiktais sēdeklis atradīsies Miņu Universitātē Bragā.
Universitātē mācās vairāk nekā 20 000 studentu.
Fakultāšu ir daudz, un vairākas no tām piedāvā izglītību jomās, kam ir saistība ar MIRRI-ERIC.
Bioloģiskās inženierijas centrs (CEB) nodrošina saskarni ar MIRRI-ERIC un mitina Micoteca da Universidade do Minho (MUM) — Portugāles kultūru kolekciju, kas ir saņēmusi ISO 9001:2015 sertifikātu.
CEB darbības rezultātā ir izveidojušies vairāk nekā 13 atvasjaunuzņēmumi.
Medicīnas koledža, bioloģijas un ķīmijas fakultātes atrodas pavisam netālu.
Blakus ir starptautiskā Ibērijas Nanotehnoloģiju laboratorija (INL).
Tuvumā ir arī zinātnes un tehnoloģiju parks AvePark, kas piedāvā attiecīgas saskarnes.
MIRRI CWE centrmezglu mitinās Valensijas Universitāte.
Valensijas Universitātē ir datošanas centrs, kas piedāvā nodrošināt zinātnisku vai izglītojošu lietojumprogrammu darbību.
Tirant 2 ir Spānijas superdatošanas tīkla Valensijas mezgls, ko pārvalda Valensijas Universitāte.
Tam ir lielu serveru apkalpošanai nepieciešamā infrastruktūra un speciālisti.
CWE virtuālo vidi mitinās Valensijas Universitāte, izmantojot sinerģiju ar Spānijā izvietoto LifeWatch ERIC kopīgo infrastruktūru, lai izstrādātu rīkus, kas nepieciešami abu pētniecības infrastruktūru kopīgo mērķu sasniegšanai.